b"\n_START_ARTICLE_\nRoca del Purpirol\n_START_SECTION_\nDescripci\xc3\xb3\n_START_PARAGRAPH_\nRestes d'encaixos de murs en una penya sobre el mas Pujol. El conjunt el formen dos blocs de pedra local, situats en paral\xc2\xb7lel i separats per uns 2-3 metres l'una de l'altre. Aquestes roques tindrien una al\xc3\xa7ada d'uns 3 m a la part m\xc3\xa9s baixa i uns 6 a la part m\xc3\xa9s alta. L'acc\xc3\xa9s al cim \xc3\xa9s dif\xc3\xadcil, si b\xc3\xa9 que sembla haver-hi uns petits graons molt erosionats a la part alta del bloc de l'oest. La part superior d'aquest bloc \xc3\xa9s pr\xc3\xa0cticament pla deixant unes parets verticals a cada costat. A la zona central es poden observar alguns forats de pal de diverses mides i formes. A la zona est d'aquesta bloc, s'aprecien un seguit d'encaixos quadrangulars que tindrien la seva correspond\xc3\xa8ncia amb el bloc situat m\xc3\xa9s a l'est. Aquests encaixos haurien servit per a sostentar alguna estructura de fusta tipus torre de guaita i control.\n_START_SECTION_\nHist\xc3\xb2ria\n_START_PARAGRAPH_\nRestes d'una fortalesa. Documentada el 1098."